**EFOP-3.4.3-16-2016-00011**

**Felsőoktatási intézményi fejlesztések a felsőfokú oktatás minőségének és hozzáférhetőségének együttes javítása érdekében**

Pedagógusképzési kurzusok tartásában közreműködő oktatók, doktoranduszok számára

**Meghívó**

**a Microsoft képzésére**

**Tisztelt Kolléganő! Tisztelt Kolléga!**

Tisztelettel meghívjuk a Microsoft munkatársainak egy olyan képzésére, amelyet az ELTE pedagógusképzésében közreműködő oktatóknak hirdetnek meg a digitális alkalmazásokról, ezek felhasználási lehetőségeiről az oktatásban, az együttműködésre épülő tanulásban.

A képzésen való részvétel ingyenes. Pályázati forrásból támogatjuk a résztvevőknek azt a munkáját, amelynek eredménye a képzésen elsajátított digitális tudásnak a pedagógusképzés valamely (szaktárgyi, szakmódszertani, pedagógiai-pszichológiai stb.) kurzusában való alkalmazása.

**A képzésre való jelentkezés feltételei**

* A képzésre az ELTE pedagógusképzésében közreműködő oktatók vagy olyan doktoranduszok jelentkezhetnek, akik már ebben a félévben is oktatási tevékenységet végeznek a pedagógusképzésben, vagy előreláthatóan lesz pedagógusképzési kurzusuk a 2020. tavaszi félévben.
* A jelentkezők vállalják, hogy legfeljebb két hiányzással részt vesznek a meghirdetett foglalkozásokon.
* A jelentkezők vállalják, hogy a képzésen tanultakat igyekeznek beépíteni az oktatásba, az általuk tartott kurzusba.

**A jelentkezés módja és határideje**

* Jelentkezni a [kommunikacio@tkk.elte.hu](mailto:kommunikacio@tkk.elte.hu) címen lehet ímélben a következő adatok megadásával: név, kar, tanszék, beosztás, ímélcím, a pedagógusképzési kurzus címe, amelyet az őszi és/vagy a tavaszi félévben tart.
* A jelentkezés határideje: 2019. október 10. (csütörtök) 10 óra

**Fontosabb információk a képzésről**

|  |  |  |
| --- | --- | --- |
| **A foglalkozások időpontja** | **Téma** | **Helyszín** |
| Október 25. (péntek) 10.00–17.00 | Bevezetés, a tanári értékrend vizsgálata, 21. századi tanulástervezés | oktatástechnológiai labor, Múzeum krt. 4/D, alagsor, 114. |
| November 23. (szombat) 10.00–17.00 | Visszajelzés, értékelés, mérés | oktatástechnológiai labor, Múzeum krt. 4/D, alagsor, 114. |
| Január 11. (szombat) 10.00–17.00 | Projektmódszer – látogatás a First Lego Leauge Budapesti versenynapján az Alternatív Közgazdasági Gimnáziumban | Alternatív Közgazdasági Gimnázium |
| Január 30. (csütörtök) 10.00–17.00 | Micro:bit, Minecraft | oktatástechnológiai labor, Múzeum krt. 4/D, alagsor, 114. |
| Február 27. (csütörtök) 10.00–17.00 | A mi iskolánk | oktatástechnológiai labor, Múzeum krt. 4/D, alagsor, 114. |
| Április 28. (kedd) 10.00–17.00 | Hacking STEM | A Microsoft képzőhelye |
| Május 16. (szombat) 10.00–17.00 | Évzáró | A Microsoft képzőhelye |

A képzés tartalmáról és menetéről részletesen a Microsoft leírásában, az alábbi linken lehet tájékozódni: <http://www.aka.ms/eltetanar>

A képzést sikeresen elvégző Kollégáknak lehetőségük lesz arra, hogy bekapcsolódjanak a Tanárképző Központnak a képzők képzése programjaiba felkért képzőként, oktatóként.

A képzés minimum 15 fővel indul, és maximum 30 fő vehet részt rajta.

Várjuk az érdeklődő oktatókat a programon.

ELTE Tanárképző Központ